**Β ΛΥΚΕΙΟΥ**

**ΠΣΠΑ**

**Α. ΘΟΥΚΥΔΙΔΗΣ ΕΠΙΤΑΦΙΟΣ - ΕΙΣΑΓΩΓΗ**

Γεννήθηκε περ. 460 π.Χ. και πέθανε το 400 π.Χ. στο Δήμο Αλιμούντα.Γιος του Ολόρου.

Εξορίζεται το 424 π.Χ. στη Σκαπτή Ύλη του Παγγαίο, όπου διατηρούσε κτήματα, μετά τη μάχη της Αμφίπολης κατά την οποία ήταν στρατηγός των Αθηναίων και ηττήθηκε. Αφιερώνεται στη συγγραφή του έργου του. Επιστρέφει από την εξορία το 404 π.Χ. μετά το τέλος του Πελοποννησιακού πολέμου.

Γνώρισε σπουδαίες προσωπικότητες της εποχής και συνδέθηκε με φιλία μαζί τους (π.χ. τον Περικλή). Μαθητής των σοφιστών και των μεγάλων ρητοροδιδασκάλων.

**Περιεχόμενο του έργου του** : Γράφει την ιστορία του Πελοποννησιακού Πολέμου (431-404 π.Χ.) Αρχίζει την εξιστόρηση από το 479 π.Χ. (εκδίωξη των Περσών από τη Σηστό) συνεχίζοντας το έργο του Ηροδότου. Εξιστορεί τα γεγονότα ως το 411 π.Χ. οπότε και επιβάλλεται το ολιγαρχικό καθεστώς στην Αθήνα.

**Σκοποθεσία** : Ήθελε να καταστήσει το έργο του κτήμα ες αεί, κληροδότημα για όλη την ανθρωπότητα, εφόσον η ανθρώπινη φύση δε μεταβάλλεται.

Αρετές του έργου του : αυστηρή επιστημονική μέθοδος - αμεροληψία = αναζήτηση των αιτίων ενός γεγονότος - βαθιά αίσθηση των πολιτικών γεγονότων - λιτό και πυκνό ύφος

**Β. Ο ΕΠΙΤΑΦΙΟΣ ΛΟΓΟΣ ΤΟΥ 431 π.Χ.**

Εκφωνήθηκε από τον Περικλή το 431 π.Χ. στον Κεραμεικό για να τιμήσει τους πρώτους νεκρούς του πολέμου .

Η θέση του στο έργο του Θουκυδίδη:

* Οι ρητορικοί λόγοι διακρίνονται ανάλογα με το περιεχόμενό τους σε : α) δικανικούς για αποφάσεις σε δικαστήρια, β) συμβουλευτικούς ως τοποθέτηση για την λήψη κοινωνικών πολιτικών αποφάσεων που αφορούν την πόλη, γ) επιδεικτικούς για την εξύμνησει ενός αξιομνημόνευτο γεγονός σε μια εορταστική
* Στην Αθήνα του 5ου π.Χ. εμφανίστηκαν οι σημαντικότεροι ρητοροδιδάσκαλοι.
* Η έντεχνη ρητορική είναι δημιούργημα προπάντων των Σοφιστών.

Ο Θουκυδίδης συμπεριέλαβε στο έργο του 40 δημηγορίες (λόγοι στρατηγών ή πολιτικών πριν από ένα σημαντικό γεγονός) με σκοπό να φωτίσει ολόπλευρα τα γεγονότα και να ανιχνεύσει τα βαθύτερα αίτιά τους και τις συνέπειες των πολιτικών αποφάσεων ή των πολεμικών επιχειρήσεων. Κρατήθηκε όσο πιο κοντά γίνεται στο περιεχόμενο των λόγων συμπληρώνοντάς τους. Περιλαμβάνει ακόμη και αγώνα λόγων για να προβληθούν οι διαφορετικές απόψεις.

Μια από τις δημηγορίες είναι και ο «Επιτάφιος» που διαφέρει όμως από τις υπόλοιπες α) εξωτερικά ,καθώς δεν είναι συμβουλευτικός, αλλά είναι επιδεικτικός λόγος και β) δεν προαναγγέλλει κάποιο ιστορικό γεγονός, ούτε σχετίζεται άμεσα με την αφορμή.

Εντάσσεται στην παράδοση της εποχής που επέβαλε να τιμούνται οι νεκροί μιας μάχης όχι μόνο με ταφικά έθιμα (έργω) ,αλλά και με εκφώνηση λόγων (λόγω)

**Η Δομή των Επιταφίων λόγων ήταν η εξής :**

1.Προοίμιο

2.Καταγωγή και πρόγονοι : α)εγκώμιο της αθηναϊκής γης και της αυτοχθονίας των Αθηναίων, β) ανατροφή και αγωγή του αθηναϊκού λαού, γ) η φιλοπατρία, έτσι όπως εκδηλώθηκε με τα πολεμικά κατορθώματα του αθηναϊκού παρελθόντος.

3.Οι προκείμενοι νεκροί, οι αρετές και πολεμικοί άθλοι τους

4.Προτροπή για μίμηση στους νεότερους και παραμυθία των συγγενών

5.Επίλογος

**Η διάρθρωση του Επιταφίου του Περικλή :**

1.Προοίμιο (κεφ. 35)

2.Πρώτο μέρος (κεφ. 36-41) έπαινός προγόνων, σύγχρόνης γενίας, έπαινος πολιτεύματος (37-41)

3.Δεύτερο μέρος (κεφ. 42-43) έπαινος νεκρών, προτροπή στους ζωντανούς

4.Τρίτο μέρος (κεφ. 44-45) παραμυθία και συμβουλές σε γονείς, παιδία και συηγγενέις νεκρών

5.Επίλογος (κεφ. 46)

**Κεντρική ιδέα του λόγου:**η αναζήτηση των αρχών συμπεριφοράς ,του πολιτεύματος και των στοιχείων του χαρακτήρα που οδήγησαν την Αθήνα στο μεγαλείο της.

Για να εκφράσει πιο έντονα ο ιστορικός όλα αυτά χρησιμοποιεί την αντίθεση της Αθήνας με τη Σπάρτη.

**Η γλώσσα του λόγου** είναι η λογοτεχνική αττική διάλεκτος που αποπνέει μια ζεστασιά και είναι διάσπαρτο από ποιητικούς τόνους και εκπληκτικές εκφράσεις.

Γιατί ενέταξε το λόγο αυτό στην ιστορία του ;

1)Μέσω του λόγου ο Θουκυδίδης στήνει το μνημείο του μεγάλου πολιτικού που θαύμαζε, του Περικλή και αναδεικνύει τις ικανότητές του.

2)Υπήρξε εραστής της Αθήνα, ήθελε να πληροφορήσει τους μεταγενέστερους για το πολιτιστικό θαύμα που επιτεύχθηκε στην πόλη του, πριν αυτή αμαυρωθεί από την ήττα του πολέμου.

**Γ. Ο ΠΕΡΙΚΛΗΣ (500- 429 π.Χ.)**

Γιος του Ξανθίππου. Εκλεγόταν ανελιπώς στρατηγός της Αθήνας από το 443 ως το 429 π.Χ.

**Το έργο του :**

1. Εδραίωσε την αθηναϊκή συμμαχία αυξάνοντας τις εισφορές των συμμάχων.
2. Μεταρρύθμισε θεσμούς της πολιτείας και ενίσχυσε τη δημοκρατία
3. Αξιοποίησε την οικονομική ευρωστία της Αθήνας δημιουργώντας περίλαμπρα οικοδομήματα (π.χ. Ακρόπολη)
4. Συνέβαλε στην πνευματική άνθηση της Αθήνας
5. Προσπάθησε να κάνει πράξη την «Πανελλήνια Ιδέα»

Μαθητής του Αναξαγόρα, του Δάμωνος, των σοφιστών και φίλος του Σοφοκλή, του Πρωταγόρα, του Ηροδότου, του Θουκυδίδη, του Φειδία κ.ά.). Υπήρξε δεινός ρήτορας.

**Δ. Η ΠΑΤΡΟΤΗΤΑ ΤΟΥ ΕΠΙΤΑΦΙΟΥ**

Οι απόψεις διίστανται ,αλλά οι μελετητές καταλήγουν :

Α) ο Περικλής ήταν δυνατό να εκφωνήσει έναν τέτοιο λόγο ,χωρίς την παρέμβαση του Θουκυδίδη

Β) Ο Θουκυδίδης μπορούσε,εφόσον του το είχε αναθέσει η πόλη, να δημιουργήσει ένα ρητορικό κείμενο με περιεχόμενο βαθύ ,χωρίς να ακούσει τον Περικλή.

**Συμπέρασμα** : ο «Επιτάφιος» είναι αντάξιος της πνευματικής προσωπικότητας, και του Θουκυδίδη, και του Περικλή και συμβάλλει στη θετική αποτίμηση και των δύο.

Κ Ε Φ Α Λ Α Ι Ο 3 5 (ΠΡΟΙΜΙΟ) Δ Ο Μ Ι Κ Α Σ Τ Ο Ι Χ Ε Ι Α

Η άποψη του Περικλή για τους επιτάφιους λόγους :

1. Σε ανθρώπους που αναδείχθηκαν γενναίοι με έργα, με έργα πρέπει να δείχνονται και οι τιμές. 2. Δεν είναι λογικό να εξαρτάται η άποψη των πολιτών για τα ανδραγαθήματα των νεκρών από τον τρόπο με τον οποίο θα μιλήσει ένας άνθρωπος. 3. Δύσκολα εξασφαλίζεται για το ρήτορα ακόμη και η εντύπωση ότι λέει την αλήθεια. 4. Όσοι ξέρουν την αλήθεια και είναι ευνοϊκοί νομίζουν ότι τα ανδραγαθήματα των νεκρών παρουσιάζονται κάπως κατώτερα από την πραγματικότητα. 5. Οι υπόλοιποι, από φθόνο, τα θεωρούν υπερβολικά. 6. Ό,τι ξεπερνά τις δυνάμεις των ανθρώπων δεν το πιστεύουν, επειδή ζηλεύουν.

Ε Ρ Μ Η Ν Ε Υ Τ Ι Κ Ε Σ Σ Η Μ Ε Ι Ω Σ Ε Ι Σ

 Άλλοι ρήτορες που εκφώνησαν επιτάφιους λόγους

 Τιμές στους νεκρούς με έργα δηλ: α) Οι νεκρικές τιμές. β) Η ανάληψη της ανατροφής των παιδιών των νεκρών ως τη συμπλήρωση των 18 ετών από την πολιτεία. γ) Η τέλεση γυμνικών αγώνων (από την ομηρική εποχή). δ) Εκδηλώσεις προς τιμή των νεκρών ε) Πρόθεση και Εκφορά νεκρών

 Η αντίθεση του Περικλή στην εκφώνηση των επιτάφιων λόγων

Πιστεύει ότι η υστεροφημία των νεκρών δεν πρέπει να εξαρτάται από την ικανότητα ενός ρήτορα που πολλές φορές, δεν έχει τη δυνατότητα να ικανοποιήσει τις προσδοκίες των ακροατών του.

 Δύσκολη, κατά τον Περικλή, η αναφορά με λόγια στην αξία των έργων

Συνήθης έκφραση των ρητόρων για να κερδίσουν την εύνοια και την επιείκεια των ακροατών (captatio benevolentiae).

 Κατηγορίες των ακροατών: Οι ξυνειδότες και οι άπειροι ακροατές. Οι ξυνειδότες είναι αυτοί που έζησαν τα γεγονότα του πολέμου και έχουν γνώση γι’ αυτά Είναι καλοπροαίρετοι και ευνοϊκοί ακροατές και θέλουν να ακούσουν τον Περικλή να λέει αντάξια των έργων των πεσόντων και όχι κάτι κατώτερο. Οι άπειροι είναι αυτοί που δε γνώρισαν τα γεγονότα και τα έργα των γενναίων. Γι’ αυτούς ο Περικλής διατυπώνει υπερβολές Δεν ήταν μάρτυρες και δε μπορούν να δεκτούν ότι οι πράξεις των νεκρών είναι πιο πάνω από τις δικές τους δυνατότητες. Άρα θα δυσπιστούν. «μέχρι γάρ...ἤκουσεν»:

 Η απόφαση του Περικλή για την εκφώνηση του λόγου. Ο Περικλής πιστεύει στις δημοκρατικές αξίες. Επιτρέπεται η αντιπαράθεση γνωμών, αλλά επιβάλλεται η υπακοή στους νόμους.

Με το κεφάλαιο 35 ο ρήτορας επιδιώκει δύο (2) πράγματα: α. να εξασφαλίσει το captatio benevolentiae (=εύνοια των ακροατών). Να δείξουν δηλαδή επιείκεια για τυχόν λάθη και παραλείψεις του. Αυτό φαίνεται από τη φράση: «χαλεπόν...βεβαιοῦται». β. να τονίσει ότι τα λόγια σε καμιά περίπτωση δε μπορούν να συγκριθούν με τα έργα: difficile est facta dictis exaequare.

ΑΝΤΙΘΕΣΕΙΣ ΚΑΙ ΔΙΑΦΟΡΟΠΟΙΗΣΗ ΑΠΟ ΑΛΛΟΥΣ ΕΠΙΤΑΦΙΟΥΣ.

1. “οἱ μὲν πολλοὶ ἐπαινοῦσι ≠ ἐμοὶ δὲ ἀρκοῦν ἄν ἐδόκει ≠ ἐπειδὴ δὲ τοῖς πάλαι…”:
2. “ἀνδρῶν ἀγαθῶν ἔργῷ γενομένων ἔργῷ καί δηλοῦσθαι τὰς τιμὰς”:
3. . “μὴ κινδυνεύεσθαι πολλῶν ἀρετὰς πιστευθῆναι – ἐν ἐνὶ ἀνδρὶ εὖ τε καί χεῖρον εἰπόντι” ΢την όλη φράση διαπλέκονται πάλι αντιθετικά ανά ζεύγη οι έννοιες του έργου:(“ ἀρετὰς ”) ≠ και του λόγου (“εἰπόντι ”), - των “ πολλῶν ” ≠ και του ενός: (“ἐν ἐνὶ ”).
4. Υπάρχει απόκλιση από τα τυπικά προοίμια. Αντίθετα, ο Περικλής διαφοροποιείται, κυρίως προβληματίζεται για το πώς θα ικανοποιήσει τις απαιτήσεις των ακροατών που ανήκουν σε διαφορετικές κατηγορίες.

Κ Ε Φ Α Λ Α Ι Ο 3 6 Δ Ο Μ Ι Κ Α Σ Τ Ο Ι Χ Ε Ι Α

Α. Αξιολογική διαβάθμιση των γενεών. Έπαινος :

Ο Περικλής στο κεφάλαιο 36 κάνει ένα διαχωρισμό του γένους των Αθηναίων σε τρεις (3) βασικές κατηγορίες: α. «προγόνων»: οι μακρινοί πρόγονοι. ΢‟ αυτήν την κατηγορία ανήκουν όλες οι αθηναϊκές γενιές από το μακρινό παρελθόν (μυθική εποχή – Θυσέας) μέχρι το 479. (τέλος των Περσικών πολέμων).Τους επαινεί Ι) γιατί είναι αυτοχθονές σε αντίθες με τους Σπαρτιιάτες και ΙΙ) γιατί παρέδωσαν την πόλη ελεύθερη β. «οἱ πατέρες ἡμῶν»: οι πατέρες μας. ‟ αυτήν την κατηγορία ανήκουν οι κοντινοί πρόγονοι από το 478. (α΄αθηναϊκή συμμαχία) μέχρι το 445 π. (τριακονταετείς σπονδές Αθήνας – Σπάρτης) γιατί Ι) δημιουργήσαν την Αθηναϊκή Ηγεμονία και ΙΙ) τα διατήρησαν και τα παρέδωσαν στους μεταγενέστερους. γ. «αὐτοὶ ἡμεῖς»: οι ίδιοι εμείς. Η σύγχρονη γενιά του Περικλή από το 444. μέχρι το 431 (έναρξη του Πελοποννησιακού πολέμου) αφού αυτή Ι) πέτυχε την εσωτερική οργάνωση και ΙΙ) Εξασφάλισε την «αυτάρκεια» της πόλης και για τον πόλεμο και για την ειρήνη

Β. ΚΑΙΝΟΤΟΜΙΑ: Παραλείπεται η λεπτομερειακή αναφορά στα πολεμικά έργα – περνά πολύ γοργά το εγκώμιο των προγόνων (αγνοώντας ιστορία αιώνων και μυθικούς ήρωες όπως ο Θησέας μέχρι τον Μιλτιάδη και τον Θεμιστοκλή) και των πατέρων, συρρικνώνοντας ολόκληρη τη σεβάσμια μυθική παράδοση σε δυο – τρεις λέξεις που αναφέρονται κυρίως στην αυτοχθονία (βλέπε και εισαγωγή βιβλίου). 2. Ο Περικλής ξεχωρίζει και εξυψώνει το έργο της δικής του γενιάς. Εκείνο που ευκολύνει το ρήτορα είναι, ότι βρίσκει την πρόοδο της Αθήνας να προχωρεί κανονικά μαζί με το χρόνο. Έτσι, ενώ παρουσιάζεται να κρατεί το τυπικό από έναν επιτάφιο λόγο και ν‟ αναφέρει τιμητικά πρώτους τους προγόνους, (για να πάρει έπειτα εντελώς αβίαστα τη φυσική χρονολογική σειρά: πρόγονοι – πατέρες – τωρινοί), ουσιαστικά κατορθώνει να υψώσει σαν τρίτη και καλύτερη τη δική του γενιά, που το έργο της πιστεύει πως αξίζει πάνω απ‟ όλα παρότι αφορά σε μόνο 15 έτη Αυτό τονίζεται με τον υπερθετικό βαθμό και τους συσσωρευμένους επιθετικούς προσδιορισμούς.

Γ. ΠΑΡΑΓΟΝΤΕΣ ΜΕΓΑΛΕΙΟΥ ΑΘΗΝΑΣ: α. Η επιτήδευσις: οι αρχές που διέπουν την ιδιωτική και δημόσια ζωή της Αθήνας. β. Η πολιτεία: το (δημοκρατικό) πολίτευμα με την παιδευτική του δράση. γ. Οι τρόποι: ο χαρακτήρας, τα στοιχεία της προσωπικότητας των Αθηναίων κυριώς ιδιωτικά..

Δ.Η ΜΝΕΙΑ ΤΩΝ ΣΥΓΧΡΟΝΩΝ γίνεται από τον Περικλή με ιδιαίτερα εμφαντικό τρόπο (αὐτοὶ ἡμεῖς οἴδε οἱ νῦν ἔτι ὄντες μάλιστα ἐν τῇ καθεστηκυίᾳ ἡλικίᾳ). Θα έλεγε κανείς ότι όλη αυτή η φραστική συσσώρευση έχει σκοπό να πείσει για κάτι που δεν είναι εύκολα πιστευτό. Ότι δηλαδή οι τότε ώριμοι ήταν το ίδιο και περισσότερο αξιέπαινοι. Δεν πρέπει να εννοηθεί ότι η πόλη ήταν απόλυτα αυτάρκης σε όλα τα αγαθά, αλλά ότι ήταν σε θέση να έχει οτιδήποτε θελήσει από οπουδήποτε μέσω της οικονομικής, εμπορικής και στρατιωτικής της δύναμης. Μπορεί να παρατηρεί ότι ο Θουκυδίδης με το στόμα του Περικλή υψώνει τώρα έναν καινούργιο μύθο για μια περίοδο, που την πιστεύει σαν την πιο σημαντική μέσα στην ιστορία της. Θέλει να εμψυχώσει την γενιά του 400 να συνεχίσει.

Ε. Με την αντίθεση λεχθῆναι-ἐπακοῦσαι ο Περικλής δικαιολογεί τον τρόπο διάρθρωσης του λόγου υποστηρίζοντας ότι δε θα ήταν αταίριαστο να προβληθούν οι αρχές πάνω στις οποίες εδράζεται η Αθηναϊκή πολιτεία και ότι είναι ωφέλιμο να τις παρακολουθήσουν οι παρευρισκόμενοι. Έτσι στο κεφ 36 γίνεται σαφές που θα εστιάσει ο ρήτορας στο έργο του.

Κ Ε Φ Α Λ Α Ι Ο 37 Δ Ο Μ Ι Κ Α Σ Τ Ο Ι Χ Ε Ι Α

ΔΙΑΡΘΡΩΣΗ ΚΕΦΑΛΑΙΟΥ (α) Έπαινος της πολιτείας – Η δημοκρατία (ορισμός και φύση της) (37,1). (β) Έπαινος των “τρόπων” – Ανοχή και αλληλοκατανόηση των πολιτών στις μεταξύ τους σχέσεις, αισιόδοξη θεώρηση της ζωής (37,2). (γ) Σεβασμός των νόμων, γραπτών και άγραφων (37,3).

Το κεφάλαιο 37 αποτελεί το εγκώμιο του αθηναϊκού κράτους και της αθηναϊκής κοινωνίας και δημοκρατίας, σε αντιδιαστολή με μια άλλη κοινωνία, που δεν αποκαλύπτεται φανερά, αλλά προβάλλεται έμμεσα. Αυτή η κοινωνία φυσικά είναι της ΢πάρτης.

ΔΗΜΟΣΙΑ ΖΩΗ (α) Η εξουσία βρίσκεται στα χέρια της πλειοψηφίας, αλλά υπάρχει και ισονομία. (β) Υπάρχει ισονομία – αλλά και η προτίμηση “ἀπ’ ἀρετῆς” στα δημόσια αξιώματα. (γ) Υπάρχει η προτίμηση “ ἀπ’ ἀρετῆς ”, αλλά δεν εμποδίζονται οι φτωχοί από τη συμμετοχή στα κοινά. ΙΔΙΩΤΙΚΗ ΖΩΗ (α) Τπάρχει ελευθερία στη δράση των πολιτών – αλλά και υπακοή στους άρχοντες και στους νόμους από εσωτερικό σεβασμό. (β) Υπάρχει ελευθερία στην ιδιωτική ζωή – αλλά δεν καταπιέζει ο ένας τον άλλο ούτε με την έκφραση της δυσαρέσκειάς του.

Ο Αριστοτέλης διακρίνει τρία ορθά πολιτεύματα:

α. Τη μοναρχία ή βασιλεία  κυβερνά ένας.

β. Την αριστοκρατία  κυβερνούν οι λίγοι άριστοι.

γ. Την πολιτεία  κυβερνά η πλειοψηφία

και τρεις παρεκβάσεις (δηλαδή εκφυλισμένες μορφές) του:

α. Την τυραννίδα  η εξουσία σε έναν χωρίς ηθική και παιδεία.

β. Την ολιγαρχία  η εξουσία στους λίγους πλούσιους.

γ. Τη δημοκρατία  με την έννοια της οχλοκρατίας· η διακυβέρνηση από την

πλειοψηφία των φτωχών.

 παράδειγμα... τισὶν:

Ιδιαίτερα το πολίτευμα της Αθήνας μιμήθηκαν οι ιωνικές πόλεις της Μικράς Ασίας, το Άργος, η Ηλεία, οι Συρακούσες της Σικελίας και η Κυρήνη της Βόρειας Αφρικής. ΣΚΟΠΟΣ του Θουκ εδώ είναι να υμνήσει το ΑΘΗΝΑΙΚΟ ΠΟΛΙΤΕΥΜΑ και να αναδειχθει η Αθήνα και η δημοκρατίας της σε πρότυπο δημοκρατικών πολιτειακών θεσμών τόσο για τουςυπόλοιπους Έλληνες, όσο και για τους άλλους λαούς

 καὶ ὄνομα... κέκληται:

Ο Θουκυδίδης προσπαθώντας εδώ να δώσει τον ορισμό της δημοκρατίας, έχει στο νου του ένα πολιτειακό σύστημα που με τη διαδικασία της ψήφου ή του κλήρου η εξουσία βρίσκεται στα χέρια της πλειοψηφίας και όχι στα χέρια των ολίγων (ολιγαρχία). Η μεγάλη αρετή του πολιτεύματος αυτού είναι να εξασφαλίζει απόλυτη ισότητα όλων έναντι των νόμων - ανεξάρτητα από την οικογενειακή, κοινωνική ή οικονομική τους κατάσταση κ.λπ.

 μέτεστι... τὸ ἴσον:

Ο ρήτορας εγκωμιάζει την ισονομία των Αθηναίων. Ανεξαρτήτως κόμματος, αν είναι πλούσιοι ή φτωχοί, έχουν πλήρη ισότητα έναντι των νόμων.με τα ίδια δικαιώματα

 κατά δὲ τὴν ἀξίωσιν... ἐν τῷ εὐδοκιμεῖ:

ἀξίωσις = προσωπική ανάδειξη, προσωπική επιβολή. Για την εκλογή του πολίτη στα δημόσια αξιώματα στην Αθήνα του Περικλή εκείνο που βασικά μετρούσε ήταν το προσωπικό του κύρος και οι ατομικές του ικανότητες.

 οὐκ ἀπὸ μέρους... κεκώλυται:ἀπὸ μέρους: ο Περικλής κάνει υπαινιγμό για τη Σπάρτη όπου οι Ηρακλείδες βασιλιάδες της Σπάρτης είχαν την εξουσία εξαιτίας της καταγωγής τους, μολονότι δεν ήταν άξιοι γι’ αυτήν. Το προνόμιο αυτό των Ηρακλειδών το πήραν κι άλλοι που ονομάστηκαν ὅμοιοι. Με τη φράση όμως αυτή ο Περικλής εννοεί ότι στην Αθηναϊκή δημοκρατία τα δημόσια αξιώματα έπαιρναν, όσοι ήταν άριστοι στο ήθος και στο πνεύμα και όχι λόγω κοινωνικής θέσης ή λόγω πολιτικού κόμματος.

 ἀρετή = ικανότητα, προσωπική αξία. Εδώ υπάρχει Υπαινιγμός αριστοκρατικού συστήματος στην λειτουργία του αθηναϊκού πολιτεύματος. Την αρετή όμως δεν τη καθορίζει η καταγωγή ή ο πλούτος, όπως συνέβαινε στις αριστοκρατίες και ολιγαρχίες, αλλά η καταξιωμένη και αναγνωρισμένη προσωπικότητα.

 ἐλευθέρως... ὑποψίαν: Ἐλευθέρως τίθεται εμφαντικά στην αρχή της φράσης, γιατί για τον ομιλητή είναι το πιο σημαντικό τόσο στην ιδιωτική όσο και στη δημόσια ζωή. Αποτελεί υπαινιγμό όχι μόνο προς τη Σπάρτη, αλλά και προς άλλες ελληνικές πόλεις, όπου όχι μόνο στη δημόσια αλλά και στην ιδιωτική ζωή ο έλεγχος της πολιτείας ήταν πάντοτε αισθητός.

 οὐ δι' ὀργῆς... προστιθέμενοι:

Τρία επιχειρήματα του Περικλή υπογραμμίζουν την ελευθερία που διέπει τις διαπροσωπικές σχέσεις των πολιτών της Αθήνας: α. Είναι απαλλαγμένοι από την αμοιβαία καχυποψία στις καθημερινές τους επαφές και απασχολήσεις.

β. Δε δυσανασχετεί ο ένας κατά του άλλου, όταν κανείς κάνει κάτι που τον ευχαριστεί. γ. Δεν παίρνουν ύφος πειραγμένου για τις ενέργειες του άλλου, πράγμα βέβαια που δεν επιφέρει καμιά τιμωρία, είναι ωστόσο ενοχλητικό και δυσάρεστο.

 ἀνεπαχθῶς... οὐ παρανομοῦμεν: Δέος σημαίνει αιδώς, σεβασμός, φόβος από εσωτερική επιταγή, όχι από εξωτερικό καταναγκασμό. Η αποφυγή της παρανομίας «διά δέος» γίνεται από εσωτερική αποδοχή και κατάφαση στους νόμους, υπαγορεύεται όχι από το φόβο της επικείμενης τιμωρίας, αλλά από την επιταγή της ηθικής συνείδησης.

 ἐπ' ὠφελίᾳ τῶν ἀδικουμένων:

Από τα πιο δημοκρατικά στοιχεία της νομοθεσίας του Σόλωνα ήταν και «τὸ ἐξεῖναι τῷ βουλομένῳ τιμωρεῖν ὑπὲρ τῶν ἀδικουμένων»

 ἄγραφοι ὄντες:

Όσοι δηλαδή νόμοι δεν ήταν γραμμένοι σε στήλες ή σε ειδικά ψηφίσματα της Εκκλησίας του δήμου αλλά βαθιά χαραγμένοι στη συνείδηση των πολιτών. Τέτοιοι νόμοι θεωρούνται οι ηθικές επιταγές. Αυτούς τους προαιώνιους ιερούς άγραφους νόμους υμνεί ο Σοφοκλής στην Αντιγόνη (στ. 450-461) και στον Οιδίποδα Τύραννο (στ. 863-870).

ΣΥΜΠΕΡΑΣΜΑ Σύνθεση αντινομιών της αθηναϊκής Πολιτείας Α )η εξουσία βρίσκεται στα χέρια της πλειοψηφίας, αλλά υπάρχει και ισονομία. Β) υπάρχει ισονομία, αλλά οι καλύτεροι κατέχουν τα διάφορα αξιώματα «απ΄ αρετής» ( και οι φτωχοί μπορούν να συμμετέχουν στα κοινά). Γ) υπάρχει ελευθερία στην ιδιωτική ζωή αλλά ο νόμος αποτελεί ηθική επιταγή και ανάγκη καθώς προέχει η υπακοή στους άγραφους νόμους. Μεγάλη η φιλανθρωπία των Αθηναίων. ΔΙΑΦΟΡΕΣ ΑΘΗΝΑΣ –ΣΠΑΡΤΗΣ Στη Σπάρτη α) η εξουσία ανήκε στους ομοίους. Αυτοί ήταν οι βασιλείς τους , επειδή κατά την παράδοση κατάγονταν από τον Ηρακλή . β) οι πολίτες δεν καθόριζαν ελεύθερα τη ζωή τους, αλλά τα πάντα καθορίζονταν από την πολιτεία. γ) η αρετή αποτελούσε γνώρισμα της κυρίαρχης τάξης, οι φτωχοί δεν μπορούσαν να πάρουν μέρος στα κοινά.

Κ Ε Φ Α Λ Α Ι Ο 38 Δ Ο Μ Ι Κ Α Σ Τ Ο Ι Χ Ε Ι Α Η ευζωία των Αθηναίων

Α. Στοιχεία ευδαιμονίας των Αθηναίων

1. Πολλοί τρόποι για να ξεκουράζουν το πνεύμα τους.2. Αγώνες και γιορτές με θυσίες.3. Καλοσυγυρισμένα νοικοκυριά.4. Άφθονα σε αγαθά.

Β. Σύγκριση με τους Σπαρτιάτες

1. Σπαρτιάτες: Ζωή στρατιωτική - μόνιμοι στρατιώτες. 2. Στερήσεις, επίπονες ασκήσεις, σκληρές συνθήκες ζωής.3. Οι ανέσεις υπονομεύουν την ανδρεία.

Ε Ρ Μ Η Ν Ε Υ Τ Ι Κ Ε Σ Σ Η Μ Ε Ι Ω Σ Ε Ι Σ

 Καὶ μὴν... ἐπορισάμεθα:

Η ψυχαγωγία ήταν δικαίωμα του Αθηναίου πολίτη. Εδώ χρησιμοποιεί τον πληθυντικό αριθμό για να τονίσει τα πολλά και ποικίλα μέσα ψυχαγωγίας που υπήρχαν στην Αθήνα.

Η ψυχαγωγία ήταν απαραίτητη προϋπόθεση για τον Αθηναίο πολίτη στη δημοκρατική Αθήνα. Τα μέσα ψυχαγωγίας των Αθηναίων είναι: Άφθονα υλικά αγαθά, Όμορφα περιποιημένα σπίτια. Θεάματα και πολλές πνευματικές απολαύσεις.Εορτές μεγάλες.

 ἀγῶσι: Αναφέρεται στις μεγάλες γιορτές των Αθηναίων. Σε όλη τη διάρκεια του έτους είχαν καθιερώσει ένα πλήθος εορτών: Οι πολιτιστικές λοιπόν εκδηλώσεις αποτελούσαν απαραίτητο συστατικό της οργάνωσης της αθηναϊκής πολιτείας. ΢υνεπώς, στην Αθήνα υπήρχε μεγάλη πνευματική καλλιέργεια και πολιτιστική ανάπτυξη, πράγμα που και ευχαριστούσε και ωφελούσε τους κατοίκους της. Οι γιορτές όχι ως μέσο θρησκευτικής ενασχόλησης με το θείο. Ο άθεος Θουκ θεωρεί τον άνθρωπο πρωταγωνιστή της ιστορίας.

` διετησίοις:

Ισοδυναμεί με το ἐτήσιος = αυτός που γίνεται κατά διαστήματα σ’ όλη τη διάρκεια της χρονιάς.

 ἰδίαις κατασκευαῖς: Το κατασκευαῖς αναφέρεται μάλλον στο «εσωτερικό του σπιτιού, τη διαρρύθμιση, την επίπλωση και το συγύρισμα» παρά στην εξωτερική εμφάνιση του οικήματος.

ἐπεσέρχεται... τὰ πάντα = εισάγονται τα πάντα. Εννοεί κυρίως τα είδη διατροφής που το αθηναϊκό ναυτικό μετέφερε από όλες τις ξένες χώρες. Και ήταν φυσικό σε μια τέτοια μεγάλη πόλη να υπήρχε κάθε είδους προϊόν από κάθε μέρος της γης. Εδώ με το «πάντα» ο ρήτορας εννοεί αγαθά δευτερευούσης σημασίας, δηλαδή είδη πολυτελείας,

 μέγεθος: η λέξη δεν αναφέρεται στον πληθυσμό αλλά στην εμπορική ανάπτυξη και στην στρατιωτική και πνευματική ισχύ της.

ΣΗΜΑΣΙΑ ΚΕΦ 38:, έρχεται να μας τονίσει ότι πέρα από τον έπαινο των άξιων ανδρών και της ελευθερίας , υπάρχει και η καλοζωϊα. Χωρίς αυτήν, η ελευθερία και η εξύμνηση θα ήταν ανεδαφικές. Η καλοζωϊα εξασφαλίζει την πληρότητα ευτυχίας του ανθρώπου σε φανερή αντίθεση με την στερημένη και κοπιώδης ζωή των Σπαριάτων.

Κ Ε Φ Α Λ Α Ι Ο 39 Δ Ο Μ Ι Κ Α Σ Τ Ο Ι Χ Ε Ι Α

Διαφορές στην πολεμική εκπαίδευση και στο εκπαιδευτικό σύστημα Αθηναίων και Σπαρτιατών.

Α. Ο τρόπος προετοιμασίας για ένα ενδεχόμενο πόλεμο Β. Ανδρεία Γ. Τεκμήρια της υπεροχής Αθηναίων

Ε Ρ Μ Η Ν Ε Υ Τ Ι Κ Ε Σ Σ Η Μ Ε Ι Ω Σ Ε Ι Σ

 Διαφέρομεν δὲ... τῶν ἐναντίων:

Μας προετοιμάζει αμέσως για το τι πρόκειται να ακολουθήσει (σύγκριση Αθήνας – ΢πάρτης). Και στο κεφάλαιο 39 η σύγκριση ξεκινά με έμμεσο – πλάγιο τρόπο, κατόπιν γίνεται φανερή και άμεση. Η διαφορά με τη Σπάρτη αφηνόταν στο ημίφως των υπονοουμένων. Ο ακροατής πλέον είναι βέβαιος ότι και τα όσα πρωτύτερα ειπώθηκαν ήταν μια σύγκριση ανάμεσα στην Αθήνα και τη Σπάρτη.

 ταῖς τῶν πολεμικῶν μελέταις: τῶν ἐναντίων:

Εννοεί τις μεθόδους στρατιωτικής εκπαίδευσης και τους τρόπους αντιμετώπισης των εχθρών που μεταχειρίζονταν οι Αθηναίοι και οι Σπαρτιάτες.

 τὴν τε γὰρ πόλιν κοινὴν παρέχομεν:. Η Αθήνα καλοδεχόταν φιλοσόφους, ποιητές, ρήτορες, επιστήμονες αλλά και εμπόρους, που έβλεπαν πως η Αθήνα είναι ο ιδανικός χώρος να αναπτύξουν τις δραστηριότητές τους. οι Αθηναίοι δεν έκρυβαν τίποτα, δεν είχαν κρυφή ζωή (πολεμική – πολιτική). Άφηναν ακόμη και τους αντιπάλους τους να μπαίνουν στην πόλη. . Η Αθήνα λοιπόν ένιωθε ασφαλής και σίγουρη. Είχε την αίσθηση της υπεροχής απέναντι στις άλλες πόλεις, ο φόβος ήταν συναίσθημα ξένο για τους Αθηναίους, το ίδιο και η ανασφάλεια..

 καὶ οὐκ ἔστιν... ὠφεληθείη: ξενηλασίαις (ξένος + ἐλαύνω) = απέλαση των ξένων (μέτρο των Σπαρτιατών). Με το θεσμό των απελάσεων οι Σπαρτιάτες επιδίωκαν να διατηρηθούν τα ήθη και έθιμά τους και να μη διαβρωθούν.. Ακόμα ο θεσμός αυτός απαγόρευε και στους νέους της Σπάρτης να επισκέπτονται ξένες πόλεις, από φόβο μήπως αλλάξουν χαρακτήρα Ο Περικλής ερμηνεύει το θεσμό αυτό ως δείγμα φόβου των Σπαρτιατών μήπως δουν από κοντά τα καλά

στοιχεία του πολιτεύματός της Αθήνας και τα μιμηθούν για δική τους ωφέλεια.

 πιστεύοντες οὐ ταῖς παρασκευαῖς τὸ πλέον καὶ ἀπάταις :

αναφέρεται ο ρήτορας στην πολεμική προετοιμασία των Σπαρτιατών και στην τεχνική του πολέμου (δηλ. στην καλλιέργεια της πολεμικής αρετής).

ἀπάταις  αναφέρεται στα στρατηγικά τεχνάσματα των Σπαρτιατών. Μαζί με τα κλέμματα (απάταις) η Σπάρτη είχε θεσμοθετήσει και την κρυπτείαν:: Μια άγρια δοκιμασία των νέων για την ύπουλη εξόνωση ειλώτων. Δεύτερη έμμεση αντιπαράθεση Αθήνας – Σπάρτης: Οι Αθηναίοι πολεμούσαν ανοιχτά κι όχι με πλάγιο – ύπουλο τρόπο. Προτιμούσαν την «κατά μέτωπο» επίθεση στη μάχη. Άρα οι «ξενηλασίες», αποτελούν δείγμα της αδυναμίας των Σπαρτιατών.

 εὐψύχῳ:

Απέναντι στις εξουθενωτικές προετοιμασίες και στα τεχνάσματα ο Περικλής

αντιτάσσει το εὔψυχον των Αθηναίων, δηλ. την ευψυχία των Αθηναίων στην ώρα της δράσης, το υψηλό αγωνιστικό και μαχητικό τους φρόνημα την κρίσιμη στιγμή της μάχης, που δεν εξαρτάται από καμιά προετοιμασία. Η ανδρεία δηλαδή για τους Σπαρτιάτες ήταν επίκτητη. Η ανδρεία των Αθηναίων όμως ήταν έμφυτη.

 καὶ ἐν ταῖς παιδείαις... μετέρχονται:

Βασικό σημείο της διαφοράς Αθήνας - Σπάρτης εκτός από τις ξενηλασίες είναι και αἱ παιδεῖαι, δηλ. τα διάφορα μέσα ανατροφής και αγωγής των νέων· οι τρόποι που εκπαιδεύονται οι νέοι για να προετοιμαστούν για τον πόλεμο. Και στις δύο πόλεις στόχος και σκοπός της παιδείας ήταν η κατάκτηση της πολεμικής αρετής. Και οι δυο πόλεις φαίνεται ότι το πετύχαιναν, με εντελώς διαφοερετικούς τρόπους:

 οἱ μὲν ἐπιπόνῳ ἀσκήσει = με κοπιαστική άσκηση.

 ἡμεῖς δὲ ἀνειμένως διαιτώμενοι = με άνετη ζωή.

Η αντίθεση ως προς την πολεμική εκπαίδευση στις δυο πολιτείες είναι διαμετρική: στη Σπάρτη συνεχής μόχθος και άσκηση, στην Αθήνα άνετη και ελεύθερη ζωή που είναι τροφή της ψυχής και του σώματος βοηθά τον άνθρωπο στις πολεμικές – πολιτικές απαιτήσεις. . Συνταιριάζουν δυο αντινομίες, ελευθερία και άνετη ζωή με ανδρεία στη μάχη.

 οὐδὲν ἧσσον... χωροῦμεν:

Ωστόσο η άνετη διαβίωση στην Αθήνα δεν κάνει τους πολίτες λιγότερο γενναίους από τους Λακεδαιμονίους.

 τεκμήριον δὲ:

Ο ρήτορας προβάλλει τώρα την απόδειξη των προηγούμενων ισχυρισμών του:

1. οὔτε γὰρ Λακεδαιμόνιοι... τὰ πλείω κρατοῦμεν : Ο Περικλής κατονομάζει για πρώτη φορά τους αντιπάλους: Οι Σπαρτιάτες δεν έχουν τόλμη να εκστρατεύσουν μόνοι τους εναντίον της Αττικής, αλλά πάντα μαζί με τους συμμάχους τους. Πρόθεση του ρήτορα είναι να μειώσει τη σημασία όσων κατορθώνουν οι Σπαρτιάτες, ενώ οι Αθηναίοι επέρχονται, πολεμούν και νικούν!. Απ’ την άλλη θέλει να εξάρει την πολεμική αρετή των συμπολιτών του. Πρόκειται για ρητορική ευελιξία. Τονίζει τις αθηναϊκές επιτυχίες που έγιναν σε άλλες πόλεις και όχι στη λακωνική γη. Οι Σπαρτιάτες με τους συμμάχους τους σχεδόν πάντα νικούσαν

2. ἁθρόᾳ τε... ἐπίπεμψιν:Άλλη μια απόδειξη της πολεμικής αρετής είναι το επιχείρημα ότι ποτέ ως τώρα δεν αναμετρήθηκε κανένας εχθρός με συγκεντρωμένη όλη τη στρατιωτική δύναμη της Αθήνας για δύο βασικούς λόγους: α. Για τη ναυτική υπεροχή της. β. Για τις πολυάριθμες αποστολές πεζικών τμημάτων σε διάφορα μέρη της ηγεμονίας της. Έτσι, η τεράστια αυτή δύναμη δε βρέθηκε ποτέ ενωμένη· κανένας αντίπαλός της ποτέ δεν την αντιμετώπισε συγκεντρωμένη.

3. ἢν δὲ που μορίῳ... ἡσσῆσθαι:Σύμφωνα με τα λόγια του Περικλή οι Σπαρτιάτες όταν νικούν, ισχυρίζονται ότι κατατρόπωσαν όλους τους Αθηναίους και όταν χάνουν, ότι νικήθηκαν απ’ όλες τις δυνάμεις των Αθηναίων.

 καίτοι εἰ ῥαθυμίᾳ μᾶλλον... κινδυνεύειν:

Αντικρίζουμε τον κίνδυνο με γενναιότητα γιατί το θέλουμε και όχι γιατί το προστάζουν οι νόμοι. καταλήγουμε στο ίδιο αποτέλεσμα με αυτό που πετυχαίνουν οι Σπαρτιάτες, μέσα όμως από την εσωτερική αίσθηση του χρέους, Η άνετη ζωή δεν ήταν ανασταλτικός παράγοντας πολεμικών επιτυχιών

 περιγίγνεται ἡμῖν... φαίνεσθαι:

Δύο βασικά σημεία στα οποία υπερέχουν οι Αθηναίοι έναντι των Λακεδαιμονίων: α. Δεν καταπονούνται προκαταβολικά για τα δεινά που ενδέχεται να συμβούν στο μέλλον. β. Όταν φτάσει η στιγμή και έλθουν αντιμέτωποι με αυτά, δε δείχνουν καθόλου πιο άτολμοι από τους Σπαρτιάτες που μοχθούν όλη τους τη ζωή γι’ αυτόν το σκοπό. Η φύση του Αθηναίου παρουσιάζεται ανώτερη, γιατί καταλήγει στο ίδιο αποτέλεσμα με λιγότερο κόπο.

Ο ι α π ώ τ ε ρ ο ι σ τ ό χ ο ι τ ο υ Π ε ρ ι κ λ ή

α. να παρουσιάσει τις διαφορές Αθήνας – ΢πάρτης στον πολεμικό και εκπαιδευτικό τομέα. β. να υψώσει το ηθικό των Αθηναίων και να περιορίσει το αντιπολεμικό κλίμα που υπήρχε λόγω των αποτυχιών στο 1ο έτος των μαχών (431). γ. να εγκωμιάσει το ιδανικό σύστημα ζωής των Αθηναίων (ανειμένη δίαιτα = άνετη ζωή). δ) να σεβαστεί την δομή σε επιτάφιους λόγους όπου δίνεται στην στρατιωτική τόλμη των πεσόντων

Κ Ε Φ Α Λ Α Ι Ο 4 0

Ο αθηναϊκός χαρακτήρας: Φιλοκαλία, ευφυΐα και ευστροφία· θεληματικότητα· κοινωνικότητα και φιλάνθρωπα αισθήματα

Δ Ο Μ Ι Κ Α Σ Τ Ο Ι Χ Ε Ι Α

Α. Γνωρίσματα των Αθηναίων. Β Γνωρίσματα των Σπαρτιατών (σε σύγκριση με τους Αθηναίους). Γ Τρίπτυχο Αθηναίου πολίτη: (1 Συμμετοχή, 2 Ενημέρωση – διαφώτιση, 3 Γνώση). Δ. Οι Αθηναίοι είναι πραγματικά

Ε Ρ Μ Η Ν Ε Υ Τ Ι Κ Ε Σ Σ Η Μ Ε Ι Ω Σ Ε Ι Σ

 Φιλοκαλοῦμεν... ἄνευ μαλακίας:: φιλοκαλοῦμεν = αγαπούμε το ωραίο· είμαστε εραστές του καλού. καλαισθησία τους, όπως εκδηλώνεται κυρίως στο σπίτι στην ενδυμασία τους κ.λπ. και όχι στα έργα τέχνης με τα οποία ο Περικλής είχε κοσμήσει την Αθήνα. φιλοσοφοῦμεν = αγαπούμε τη σοφία· τη γνώση· τη θεωρία, την πνευματική καλλιέργεια.μετ' εὐτελείας =. Ο Περικλής τονίζει ότι οι Αθηναίοι ήταν σε θέση με φτηνά – ευτελή υλικά (πυλό, μάρμαρο) σχετικά, να μεγαλουργήσουν με την απλότητά τους. ἄνευ μαλακίας =. Εδώ ο Περικλής κάνει υπαινιγμό για τους Ασιάτες μονάρχες που προσπαθούσαν να εντυπωσιάσουν με τη χλιδή τους τους υπηκόους τους και για τους Σπαρτιάτες αντικρούοντας τη γνώμη που είχαν για τους Αθηναίους ότι δηλ. οι πνευματικοί άνθρωποι παύουν να είναι γενναίοι μαχητές και γίνονται άτολμοι και μαλθακοί. Κατάφεραν να συνδυάσουν την σμίλη με το ξίφος, αρμονική σύνθεση με μέτρο της ανδρείας και του πνεύματος.. Αντίθετα, οι Σπαρτιάτες ήταν προσκολλημένοι στις πολεμικές επιχειρήσεις. Δεν είχαν καταφέρει το «πάντρεμα» πνεύματος και ανδρείας. Οι Αθηναίοι είχαν κατά νου στη ζωή τους να εφαρμόζουν τη λεγόμενη «αττική σύνθεση» που τους κάνει τόσο ξεχωριστούς.

 πλούτῳ τε... αἴσχιον: Η πρόθεσή του να παρουσιάσει τον Αθηναίο όχι μόνο ως άνθρωπο της θεωρίας, αλλά και της δράσης, και να αποδείξει ότι δεν υστερεί ούτε στον πρακτικό τομέα. Ο πλούτος στα χέρια των Αθηναίων είναι κίνητρο για δράση, χρησιμοποιούσαν όμως τον πλούτο τους για κοινωφελή έργα και όχι ως μέσο αλαζονείας. Η ακούσια φτώχεια δεν είναι κατακριτέα. ούτε είναι εμπόδιο στις αρετές. Ο φτωχός μπορεί να είναι ενάρετος και να προσπαθεί να ξεφύγει απ΄ τη φτώχεια του με τη δουλειά και την προσπάθεια. Έτσι θα καταφέρει ν΄ ανέβει κοινωνικά και οικονομικά και να προωθήσει την προσωπική του ανάδειξη και δημιουργία. Η εκούσια φτώχεια αντίθετα είναι ντροπή. Δε γίνεται προσπάθεια για βελτίωση. Ο άνθρωπος αποβλέπει στον οίκτο των άλλων, στην επαιτεία. Καλλιεργεί πνεύμα στασιμότητας και αδράνειας. Είναι φανερό ότι ο Περικλής με αυτή την τοποθέτηση εκφράζει το νέο σύστημα αξιών, που διαμορφώθηκε μετά την άνοδο του δήμου στην εξουσία. Η εργασία και κυρίως η επαγγελματική - επιχειρηματική δραστηριότητα δεν αντιμετωπίζονται πλέον περιφρονητικά, σε αντίθεση με τις παλιές αριστοκρατικές κοινωνίες, όπου θεωρούσαν την εργασία συνώνυμο της «δουλείας».

 ἔνι τε... μὴ ἐνδεῶς γνῶναι: Ο Αθηναίος είναι μια προσωπικότητα ολοκληρωμένη, γιατί το ενδιαφέρον του δε στρέφεται μόνο στις ιδιωτικές του υποθέσεις (οἰκείων ἐπιμέλεια), αλλά ταυτόχρονα ασχολείται και με τις δημόσιες (πολιτικῶν ἐπιμέλεια). η: η αναφορά γίνεται φυσικά για τη δημοκρατική Αθήνα του Περικλή. Η δημοκρατία θέλει πολιτικοποιημένα άτομα, όσο κανένα άλλο πολίτευμα. Τα πολιτικά αδιάφορα άτομα καλλιεργούν τη στασιμότητα και την απάθεια – αδράνεια και έτσι δίνεται ευκαιρία σε καιροσκόπους και δημαγωγούς να πάρουν την εξουσία Στη φράση αυτή εγκωμιάζεται η έλλειψη μονομέρειας και μονολιθικότητας στη ζωή του Αθηναίου που αντιθέτως χαρακτηρίζει τη ζωή του Σπαρτιάτη (μοναδική του απασχόληση το στράτευμα).

 μόνοι γὰρ... νομίζομεν: Απαραίτητη προϋπόθεση για να θεωρηθεί κανείς συνειδητός και υπεύθυνος πολίτης στη δημοκρατία της Αθήνας ήταν η ενεργή συμμετοχή στα κοινά. Αυτό που δε συμμετέχει στα κοινά, πρέπει να θεωρηθεί άχρηστος πολίτης. Από την εποχή του Σόλωνα υπήρχε νόμος που όριζε ότι χάνει τα πολιτικά του δικαιώματα όποιος μένει ουδέτερος σε περίπτωση που θα ξεσπούσε εμφύλια διαμάχη στην πόλη.

 καὶ οἱ αὐτοὶ... ἐλθεῖν: Με το «καὶ οἱ αὐτοὶ» υποδηλώνονται όλοι οι πολίτες της Αθήνας σε σιωπηρή αντίθεση με ό,τι γίνεται στη Σπάρτη ή σε άλλες ελληνικές πόλεις που τις αποφάσεις έπαιρναν οι λίγοι.

Όπως δηλώνουν τα ρήματα κρίνομεν και ἐνθυμούμεθα, το όργανο που χρησιμοποιεί ο Αθηναίος είναι ο λόγος. Ως εσωτερικός λόγος (σκέψη και διανόηση) και κυρίως ως διάλογος που αναπτύσσεται στα συλλογικά όργανο της πολιτείας. Η ελευθερία του λόγου, ο ελεύθερος διάλογος αποτελεί το χαρακτηριστικότερο γνώρισμα της δημοκρατίας, γιατί εγγυάται την πιο έγκυρη ενημέρωση και διαφώτιση του πολίτη πάνω στα θέματα που άμεσα τον ενδιαφέρουν Στη δημοκρατία υπάρχει πολυφωνία – πλουραλισμός. Είναι δυνατό με το διάλογο να βρεθεί η «χρυσή τομή», για τη λύση ενός προβλήματος. Αντίθετα στη Σπάρτη χρησιμοποιούσαν αρχέγονες μορφές έγκρισης ή απόρριψης (διά βοής)-

 διαφερόντως γὰρ... ἐκλογίζεσθαι: Ο Περικλής υπογραμμίζει εδώ την απαράμιλλη ικανότητα των Αθηναίων να συνδυάζουν τόλμη και σκέψη, γενναιότητα και λογισμό.

 ὃ τοῖς ἄλλοις ἀμαθία... φέρει:. Από τη μια η άγνοια και από την άλλη η γνώση. Η πρώτη οδηγεί, κατά το ρήτορα, σε αλόγιστο θάρρος, ενώ η δεύτερη σε δισταγμό. στην περίπτωση της άγνοιας προβαίνουμε σε παρακινδυνευμένες ενέργειες και μας κατευθύνει το συναίσθημα. Αντίθετα, με τη γνώση προσεγγίζουμε τις καταστάσεις. Παίρνουμε κάποιες αποφάσεις, σταθμίζοντας πρώτα τα γεγονότα και τις επικρατούσες συνθήκες. Δείχνουμε αναβλητικότητα, για να βρεθεί η σωστή λύση. Δεν ενεργούμε βιαστικά και επιπόλαια.

 κράτιστοι δ'... ἐκ τῶν κινδύνων: Έτσι για τον Περικλή η ανδρεία των συμπολιτών του δεν προκύπτει από απερίσκεπτο μένος αλλά από βαθιά συνείδηση και γνώση των περιστάσεων και έλλογη αξιολόγηση μιας κατάστασης. Καταφέρνουν να συνδυάσουν το λογισμό με την ανδρεία. ΢κέφτονται και μελετούν τα πράγματα, αλλά δεν είναι αναβλητικοί, είναι δραστήριοι. Γνωρίζουν τα καλά της ειρήνης και τα δεινά του πολέμου και έτσι αγωνίζονται γι΄ αυτήν με πάθος

 καὶ τὰ ἐς ἀρετὴν... ἀποδώσων: Οι Αθηναίοι προσφέρουν απλόχερα την ευεργετική τους δράση στην Ελλάδα, παρέχοντας βοήθεια σε όλους όσοι έχουν ανάγκη. Οι Αθηναίοι προτιμούν να είναι ευεργέτες παρά ευεργετούμενοι, γιατί: α) Ο ευεργέτης είναι πιο σταθερός στη φιλία του, γιατί προσπαθεί να διατηρήσει την ευγνωμοσύνη του ευεργετημένου β) Ο ευεργετημένος είναι απρόθυμος και ασταθής στη φιλία, γιατί ο ευεργετημένος προβαίνει σε ευεργεσίες γιατί αισθάνεται υποχρεωμένος

 καὶ μόνοι οὐ... ὠφελοῦμεν: Οι Αθηναίοι προσφέρουν τη βοήθειά τους από ανυστερόβουλη και αλτρουιστική διάθεση, γιατί δε γίνονται από ψυχρό υπολογισμό συμφέροντος, αλλά έχουν τις ρίζες τους στο φιλελεύθερο φρόνημα των Αθηναίων πολιτών. Άλλωστε οι Αθηναίοι ήταν προστάτες πολλών πόλεων κρατών (Αθηναϊκή Συμμαχία).

Κ Ε Φ Α Λ Α Ι Ο 41

Ο αθηναϊκός χαρακτήρας: Φιλοκαλία, ευφυΐα και ευστροφία· θεληματικότητα· κοινωνικότητα και φιλάνθρωπα αισθήματα

Δ Ο Μ Ι Κ Α Σ Τ Ο Ι Χ Ε Ι Α

(α) Η πόλη των Αθηναίων είναι το παιδευτήριο όλης της Ελλάδας (41,1). (β) Ο Αθηναίος ευδοκιμεί σε πολλούς τομείς συγχρόνως (41,1). (γ) Αυτό το μαρτυρεί η δύναμη της πόλης που αναδεικνύεται ανώτερη από τη φήμη της (41,2-3). (δ) Η κυριαρχία της στη θάλασσα και στη στεριά είναι αιώνια μαρτυρία της δύναμής της (41,4). (ε) Για μια τέτοια πόλη θυσιάστηκαν οι προκείμενοι νεκροί, που αξίζει να τους μιμούνται οι ζωντανοί (41,5).

Ε Ρ Μ Η Ν Ε Υ Τ Ι Κ Ε Σ Σ Η Μ Ε Ι Ω Σ Ε Ι Σ

 Ξυνελών τε... παρέχεσθαι:

Ο Περικλής ανακεφαλαιώνει όσα ανέπτυξε εκτενέστερα στα προηγούμενα

κεφάλαια 37-40. Τώρα ο λόγος υψώνεται από απλό εγκώμιο στον απόλυτο ύμνο της Αθήνας.

 τὴν πᾶσαν πόλιν παίδευσιν τῆς Ἑλλάδος εἶναι:

Ο Περικλής εγκωμιάζοντας την Αθήνα τονίζει με ιδιαίτερη έμφαση ότι είναι σχολείο της Ελλάδας, δηλ. μορφωτικό κέντρο, εστία παιδείας της Ελλάδας, την υψώνει σε ιδανικό πρότυπο πνευματικής ακτινοβολίας. Από εκεί παρήλαυναν οι μεγαλύτεροι σοφοί της αρχαιότητας. Η μόρφωση των Αθηναίων πολιτών (των νέων) και όσων πήγαιναν στην Αθήνα έπρεπε να ήταν σφαιρική. Αυτή τη μόρφωση την παρείχε το κράτος ΔΩΡΕΑΝ. Αλλά εκεί διέμεναν από επιλογή τους και οι Σοφιστές, που οι περισσότεροι δεν ήταν Αθηναίοι πολίτες, αλλά προτιμούσαν να ζουν εκεί. Πράγμα που πιστοποιεί το χαρακτηρισμό της πόλης ως «τῆς Ἑλλάδος παίδευσιν»..

 καὶ καθ' ἕκαστον... παρέχεσθαι:

Οι θεσμοί της δημοκρατίας συντέλεσαν στη διάπλαση τέλειων προσωπικοτήτων. Οι πολίτες διακρίνονται από πολυμέρεια και αυτάρκεια και εκφράζονταν με τρόπο άνετο και εύστροφο. Η αυτάρκεια που χαρακτηρίζει την Αθήνα (κεφ. 36) χαρακτηρίζει και τον πολίτη της. Μπορεί ο κάθε Αθηναίος να είναι συγχρόνως τέλειος οικογενειάρχης, τέλειος επαγγελματίας, τέλειος πολιτικός, τέλειος πολεμιστής κ.λπ.

* «ἢ ἔργων ἐστὶν ἀλήθεια». Η φράση μας οδηγεί στο συμπέρασμα, ότι ο ΘΟΥΚ είναι ο ΣΥΓΓΡΑΦΕΑΣ Και αυτό, γιατί η φράση αποδίδει ακριβώς τη μέθοδο καταγραφής και έρευνας του ιστορικού, καθώς και τη βασική του προσδοκία (η πραγματική αλήθεια βασισμένη στα έργα, δηλαδή σε ΑΠΟΔΕΙΞΕΙΣ.

 ἡ δύναμις τῆς πόλεως:

γίνεται προσπάθεια από το ρήτορα να «κερδίσει» το ακροατήριο, να «κερδίσει» την αξιοπιστία. Χρησιμοποιεί ως μέσο τη δύναμη της Αθήνας (300 πολεμικά πλοία, χιλιάδες οπλίτες, φρουροί, ιππείς και οικονομική ευρωστία – εποχή του Περικλή). Ταυτόχρονα τονώνει το ηθικό των πολιτών, ώστε να συνεχίσουν με πάθος τον Πελοποννησιακό πόλεμου που ξεκίνησε με ήττες για την Αθήνα

 ἣν ἀπὸ τῶνδε τῶν τρόπων ἐκτησάμεθα:

Οι τρόποι εκτέθηκαν στα κεφάλαια 37-40 και είναι: α. Το δημοκρατικό πολίτευμα (κεφ. 37) με την Ισονομία, ισοπολιτεία, ισηγορία, Αξιοκρατία, Ελευθερία στην ιδιωτική και δημόσια ζωή, Υπακοή στους γραπτούς και άγραφους νόμους. β. Ο συνδυασμός υλικών και πνευματικών απολαύσεων (κεφ. 38). γ. Το φιλελεύθερο παιδαγωγικό και στρατιωτικό σύστημα (κεφ. 39). δ. Η υπεύθυνη συμμετοχή στα κοινά, το λελογισμένο ενσυνείδητο θάρρος και η φιλάνθρωπη συμπεριφορά προς τους άλλους. (κεφ. 40).

 «μόνη γὰρ τῶν νῦν...ἔρχεται»: η Αθήνα παρουσιάζεται να βγαίνει από τη δοκιμασία του πολέμου μεγαλύτερη της φήμης της. Μάλλον αστήρικτος είναι αυτός ο ισχυρισμός, ύστερα από τις αποτυχίες της πόλης κατά το 1ο έτος του πολέμου. Και πάλι το επιχείρημα είναι ΡΗΤΟΡΙΚΟ.

 «καὶ μόνη οὔτε τῷ πολεμίῳ...ἄρχεται»: η Αθήνα εμπνέει φόβο και σεβασμό στους εχθρούς και στους υπηκόους της. Οι μεν θεωρούν φυσιολογική την ήττα τους από την Αθήνα, αφού πρόκειται για μια μεγάλη δύναμη. Οι υπήκοοι δεν παραπονιούνται για την κυριαρχία των Αθηναίων πάνω τους, είναι ικανοποιημένοι και αναγνωρίζουν την υπεροχή της Αθηναϊκής Πολιτείας. Η Αθήνα φέρνεται στους ηττημένους αντιπάλους με μέτρο, ηπιότητα και ευαισθησία (όχι πάντα)

 οὔτε τῷ ὑπηκόῳ κατάμεμψιν ὡς οὐχ ὑπ' ἀξίων ἄρχεται:

Πολλοί διατυπώνουν τη γνώμη ότι τα λόγια αυτά του Περικλή δεν ανταποκρίνονται στην πραγματικότητα· είναι γνωστό ότι κάποιοι από τους συμμάχους των Αθηναίων είχαν αποστατήσει κι άλλοι δυσφορούσαν για την κακή συμπεριφορά τους. Οι περισσότεροι όμως αποδέχονται την πρωτοκαθεδρία τους και δεν δυσφορούν με την ηγεμονία τους σύμφωνα με τον ΘΟΥΚ

 μετὰ μεγάλων δὲ σημείων... θαυμασθησόμεθα:

μετὰ μεγάλων σημείων = με έντονα σημάδια· με απτές αποδείξεις. Άλλοι θεωρούν ως σημεῖα τις πολεμικές συγκρούσεις, άλλοι τα μνημεία των πολεμικών επιχειρήσεων, άλλοι την Αθηναϊκή Ηγεμονία, και άλλοι τα αθάνατα έργα της Ακρόπολης.

σημεῖα  το ότι δηλαδή η Αθήνα κρείσσων ἐς πεῖραν ἔρχεται, ενώ μάρτυρες είναι οι πολέμιοι και οι υπήκοοι, άλλοι λένε οι στεριές και οι θάλασσες.

Κύριο λόγο έχει το ρήμα θαυμασθησόμεθα όπου προβλέπει ότι οι μελλοντικές γενιές θα έχουν απτές αποδείξεις για το μεγαλείο της πόλης, ως αιώνιο σύμβολο.

 καὶ οὐδὲν προσδεόμενοι... βλάψει:

οὔτε ὅστις ἔπεσι  εννοεί τους λογογράφους (Εκαταίο, Ελλάνικο κ.λπ.) και ίσως και τον Ηρόδοτο.Το πιθανότερο είναι ότι εδώ ο αγορητής αφορίζει τον Όμηρο, όχι ως ποιητή αλλά ως ιστορικό, όπως επίσης και τους λογογράφους, που αναμείγνυαν ως γνωστό πραγματικά και μυθικά περιστατικά και γεγονότα στην ιστορία τους. Αυτοί είχαν ως κύριο σκοπό να ευχαριστούν το λαό, λέγοντάς του αυτά που ήθελε να ακούσει. Ο Θουκυδίδης διαχωρίζει τη θέση του απ‟ αυτούς. Δεν είχε σκοπό να τέρψει τους αναγνώστες της Ιστορίας του, αλλά γνώμονάς του είναι η αντικειμενικότητα και η αναγωγή του έργου του σε «κτῆμα ἐς αἰεῖ».

 πᾶσαν μὲν... γενέσθαι:

Με την έναρξη του Πελοποννησιακού πολέμου η παρουσία της Αθήνας με αποικίες εκτείνεται τόσο που περιλαμβάνει τις πιο σπουδαίες και τις πιο αναπτυγμένες πόλεις της εποχής εκείνης. Βλέπουμε την παρουσία της Αθήνας σ’ ολόκληρη τη Σικελία, στην Ιλλυρία, στην Κύπρο, στη Μακεδονία, στη Θράκη, στα νησιά του Αιγαίου και του Ιονίου, στα Παράλια της Μ. Ασίας, στον Εύξεινο Πόντο και αλλού.

 πανταχοῦ δὲ μνημεῖα κακῶν τε κἀγαθῶν ἀίδια ξυγκατοικίσαντες:

μνημεῖα = ο Περικλής εννοεί μόνο τις στρατιωτικές επιχειρήσεις. Εννοεί δηλ. κάτι που μένει και θυμίζει αποτυχίες ή επιτυχίες, νίκες ή ήττες και όχι κτίσματα επιβλητικά. Προσπάθεια κατάδειξης ότι οι αποτυχίες δεν είναι παράγοντας απογοήτευσης, αλλά διδαχής και μαθήματος για μελλοντική πορεία στη ζωή. Πάντως, η καταμέτρηση επιτυχιών – αποτυχιών των Αθηναίων βγάζει θριαμβευτικό νικητή τις επιτυχίες.

 περὶ τοιαύτης... κάμνειν:

κλείνει ο ύμνος προς την Αθήνα, την οργάνωση και το πολίτευμά της. Είναι ο επίλογος λοιπόν του ύμνου της Αθήνας. Από εδώ και πέρα ο ρήτορας περνά σταδιακά στο εγκώμιο των πεσόντων. Θα ακολουθήσουν η προτροπή και η παραμυθία. Άρα λειτουργεί ως συνδεσμός με τον τυπικό επιτάφιο που έπεται.